15. oktober 1988 afholdt Sporvejsmuseet en kavalkade i anledning af 125 året for den første sporvej i Danmark. Her var HT Museums Leyland Comet-bus KS 329 med blandt gæsterne.<ref>''Sporvogne i trængsel'' af Søren Palsbo. BYtrafik 6/1988, s. 251.</ref> I weekenden 15.-16. august 1992 blev der arrangeret et bustræf. Ejerne af en række ældre og yngre busser mødtes til en kort udstilling på [[Rådhuspladsen]] i København, hvorfra der kørtes i optog til Sporvejsmuseet, hvor busserne var udstillet resten af weekenden. Fra HT Museum deltog Triangelbussen KS 41 og Reobussen KS 314.<ref>''Bustræf - et tilløbsstykke'' af Kurt G. Rasmussen. BYtrafik 5/1992, s. 202-203.</ref> 13. juni 1993 indviedes den sidste del af [[Vestmotorvejen]] mellem [[Ringsted]], [[Sorø]] og [[Slagelse]]. Her havde Sporvejsmuseet arrangeret kørsel på den nye motorvej med fire veteranbusser, heriblandt HT Museums KS 41 og FR 78.<ref>''Linie 8 triumferede på motorvejen'' af Søren Palsbo. BYtrafik 4/1993, s. 180-181.</ref> Fem dage efter, 18. juni 1993, genindviede Sporvejsmuseet en [[telefonkiosk]] fra Frederiksberg. Det gav anledning til et besøg af Frederiksberg-bussen FS 1.<ref name="Thinggaard 75" /><ref>''Tre indvielser på Sporvejsmuseet'' af Søren Palsbo. BYtrafik 4/1993, s. 182-184.</ref>
Filosofi Litteratur Historie Foreninger Organisationer